มีการถูไถกับแฟนแต่ไม่มีการสอดใส่ ฝ่ายชายมีการใช้นิ้ว หลังจากนั้นตกขาวมีสีเหลืองใส มีกลิ่นเล็กน้อย อย่างงี้อันตรายหรือเปล่าคะ ไม่มีอาการคันหรืออื่นๆค่ะ
สวัสดีค่ะ ตกขาวที่ออกมา หากมีสีเหลืองใส และมีกลิ่น แต่ไม่ได้เหม็นแบบคาวปลา ไม่ได้มีปริมาณมากตลอดเวลา ไม่มีแสบหรือคันช่องคลอด ไม่มีปวดท้องน้อย ก็ถือว่าเป็นตกขาวที่ปกติดีค่ะแต่หากตกขาวมีปริมาณมาก ออกทุกวัน มีกลิ่นเหม็นแบบคาวปลา หรือมีแสบหรือคันช่องคลอด มีปวดท้องน้อย ก็จะถือว่าเป็นตกขาวที่ผิดปกติ โดยอาจเกิดจากการติดเชื้อในช่องคลอด หรือมดลูกก็ได้ ซึ่งการใช้นิ้ว อาจเป็นการนำเชื้อแบคทีเรียชนิดต่างๆ ที่อยู่ในช่องคลอดให้เข้าไปในมดลูกและทำให้เกิดการอักเสบติดเชื้อตามมาได้ ดังนั้น หากมีตกขาวที่ปิดปกติดังกล่าว ก็ควรไปพบสูติ-นรีแพทย์ค่ะ